Peristiwa Lubuk Merbau 1985

Peristiwa Lubuk Merbau 1985 berlaku apabila dua petugas jentera pilihan raya PAS telah dibelasah oleh kumpulan yang tidak di kenali, Penyokong PAS dipercayai dua Petugas terbabit di serang oleh Penyokong UMNO di Felda Lubuk Merbau, Padang Terap, negeri Kedah. Ketika itu kedua-dua belah parti sedang sibuk berkempen dalam Pilihan Raya Kecil Padang Terap 1985.

Dalam kesibukan kempen piliharaya tersebut, Petugas jentera PAS telah di beritahu bahawa dua anggota Jentera PAS telah dipukul semasa memasang poster dan bendera parti, dari itu satu kumpulan telah datang untuk membantu mangsa tersebut, kumpulan tersebut mendapati dua Petugas bergelimpangan di dalam longkang. 

Kumpulan Pentugas tersebut telah membawa mangsa ke hospital dan telah meninggal dunia. Beliau adalah Othman Talib. Rupa-rupanya beliau telah dipukul atau dihentak diatas kepalanya, walaupun tidak berdarah tetapi hentakan itu adalah sangat parah. ekoran dari kejadian tersebut  Suhaimi Said dan Syed Ibrahim, iaitu AJK PAS Pusat yang juga seorang peguam, telah pergi ke Balai Polis Lubuk Merbau untuk membuat laporan polis. Antara mereka yang hadir ialah Man Kadir (Pak Jabit) dan Pak Harun. Selepas peristiwa tersebut Suhaimi Said telah menulis sebuah buku. 

Buku tersebut bertajuk 'Peristiwa Berdarah Felda Lubuk Merbau' dan 'Peristiwa bergambar Felda Lubuk Merbau' belum sempat di edarkan secara meluas kerajaan bertindak mengharamkan buku tersebut dan penulisnya Suhaimi Said telah ditahan di bawah ISA.NOSTALGIA FELDA 1980-AN - PERISTIWA BERDARAH FELDA LUBOK MERBAU

Antara mangsa dalam tragedi Felda Lubuk Merbau pada 18 Januari 1985 ialah:-
 Ibrahim Bin Tahir - ditetak dengan senjata tajam
 Nasir Bin Muhammad - dipukul dengan besi di kepala
 Shamsuddin Bin Sulaiman - ditetak dua liang di kepala dan ditikam di muka dan dahi.
 Ayub Mat Shah - dihentak dengan bata dan ditikam dengan botol pecah dan dipukul dengan kayu.
 Ahmad Bin Tahir - dipukul dengan kayu, dibaling dengan batu-bata di muka.
 Osman Bin Talib - retak di kepala dan terbunuh.

Sehingga kini, kes tersebut tidak dapat diselesaikan.www.parlimen.gov.my/files/hindex/pdf/DR-14031986.pdf Penyata Rasmi Parlimen 1986]

Ahli parlimen Jerai, Ismail Arshad menjelaskan bahawa pada tahun 1985 hanya terdapat 3000 pengundi di Lubuk Merbau dan hanya 4 keluarga sahaja yang menyokong parti PAS. Jentera petugas PAS dalam bilangan yang ramai datang dari seluruh negara untuk membantu jentera  PAS. PAS mengarahkan satu kumpulan terdiri seramai 200 Pemuda diarahkan untuk menjaga keselamatan petugas jentera kempen piliharaya, dan pemimpin PAS menyatakan jika Petugas terkorban dalam menjalankan tugas menjaga keslamatan petugas, ianya akan diistilahkan "Jihad" dan diingatkan bahawa darah mereka jika tumpah adalah mati syahid. Ustaz Othman Talib yang merupakan AJK PAS pusat yang meninggal dunia itu tinggal di Bukit Raya dalam daerah Kota Setar. Tragedi berlaku di kawasan Lubuk Merbau dalam kawasan Padang Terap. DYMM telah bertitah berkaitan tragedi tersebut Yang di Pertuan Agong agar rakyat semua bersederhana, tidak keterlaluan dan tidak melampau, dan ianya adalah seruan yang amat baik.

Susulan dari kejadian tersebut siri-siri gangguan telah berlaku menambahkan lagi kekusutan apabila ceramah oleh PAS telah diganggu oleh pemuda-pemuda UMNO. Pada hari itu, polis PDRM telah merampas 30 bilah parang yang di bawa ke Felda Lubuk Merbau yang dibawa oleh Penyokong kedua-dua parti.[www.parlimen.gov.my/files/hindex/pdf/DR-28031985.pdf Penyata Rasmi parlimen ; 28 Mac 1985]

Pada 5 November 2008, Pondok Polis Lubuk Merbau hanya mempunyai 3 anggota sahaja sedangkan penduduknya bertambah kepada 10,000 orang. Ahli Parlimen Padang Terap Mohd Nasir Zakaria berharap Kementerian Dalam Negeri mempercepatkan usaha menaik tarap pondok polis tersebut.Dewan Rakyat 2008

Bahas di Parlimen
Pada 11 April 1985, perbahasan tentang kewajaran tragedi pembunuhan di Felda Lubuk Merbau. Ahli parlimen Bagan Serai, Abdul Rahman Suliman mempersoalkan kewajaran parti PAS melabelkan penyokong PAS yang mati itu sebagai mati syahid. Sesiapa yang berjuang dalam parti jika mati akan mati syahid seperti "Peristiwa di Lubuk Merbau", Jika mati melalui partinya kuburnya akan cerah, jika sembahyang dengan meletak lambang partinya di bawah sejadah akan lebih mendapat banyak pahala, jika sedar apakah tindakan-tindakan yang akan diambil oleh Kerajaan untuk menghalang perkara-perkara seperti ini dari terus berlaku.[www.parlimen.gov.my/files/opindex/pdf/AUMDR11041985.pdf Dewan Rakyat 1985] Abdul Rahman Suliman juga kesal dengan penyebaran risalah 'Peristiwa Berdarah di Lubuk Merbau' di dalam dan luar negara bagi menghasut rakyat.[www.parlimen.gov.my/files/opindex/pdf/AUMDR01041985.pdf Dewan Rakyat ; 1 April 1985]

Pada di Parlimen, Ahli Parlimen Mamat Ghazalee Abdul Rahman minta penjelasan tentang "Peristiwa FELDA Lubok Merbau" semasa Pilihan Raya Kecil Padang Terap baru-baru ini, mengapa peristiwa tersebut berlaku, berapa ramai orang yang terlibat, dan berapa mangsa-mangsanya. Tidakkah peristiwa tersebut menjadi amaran terhadap kemungkinan ancaman daripada anasir-anasir tidak diingini kepada proses pilihanraya umum akan datang. Apa tindakan-tindakan untuk menjamin proses Pilihanraya umum di negara ini berjalan licin, aman tenteram tanpa huru-hara.

Datuk Nik Aziz Nik Mat pula minta Menteri Dalam Negeri menjelaskan sebab-sebab yang menghalang Pihak Polis tidak bertindak mencegah peristiwa serangan liar oleh segolongan samseng di Lubuk Merbau Padang Terap, Kedah pada 18 Januari 1985 terhadap petugas-petugas Pilihanraya PAS sehingga berlakunya beberapa orang luka parah dan seorang darinya mati akibat kejadian itu,oleh kerana sehari sebelumnya laporan telah dibuat kepada petugas di Balai Polls Naka iaitu sebagaimana Naka PC. Report No. 98 J 85 dengan disertakan satu salinan surat ugutan bertulis oleh orang-orang yang bercadang untuk melakukan tindakan itu telah ada dalam pengetahuan pihak polls sama ada pihak polis telah diarah sesuatu menyebabkan pihak polis tidak berani untuk mencegah kejadian itu daripada berlaku.[www.parlimen.gov.my/files/opindex/pdf/AUMDR26031985.pdf Dewan Rakyat Yang Keenam 1985]

Pada 1985, Nik Aziz Nik Mat melahirkan rasa kecewa kerana Pihak Polis lambat bertindak sehingga Ustaz Othman Talib terbunuh dan Pak Ayub cedera di Felda Lubuk Merbau. Orang ramai semakin gelisah terhadap kecekapan sistem keadilan di negara ini. Menteri Datuk Radzi Sheikh Ahmad menjelaskan bahawa penyiasatan telah dijalankan pada 30 Mac 1986.

Pemimpin DAP, Lim Kit Siang mempersoalkan tindakan kerajaan yang menahan 9 orang mahasiswa yang menonton video mangsa tragedi Lubuk Merbau pada Januari 1985. Mahasiswa tersebut dikenakan tindakan di bawah AUKU.[www.parlimen.gov.my/files/opindex/pdf/OPDR04041985.pdf Dewan Rakyat 4 April 1985]

Rujukan

Kategori:Pergaduhan
Kategori:Sejarah Kedah